Diari Oficial de la Generalitat Valenciana


Sumari del DOGV 9116, del 29-06-2021 (2021/7139)

RESOLUCIÓ de 14 de juny de 2021, de la Vicepresidència i Conselleria d'Igualtat i Polítiques Inclusives, per la qual es prorroguen tres beques per a la realització de pràctiques professionals en centres dependents de la direcció general competent en matèria de diversitat funcional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9116

Data del DOGV
:   29-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/7139


Data del document
:   14-06-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 14 de juny de 2021, de la Vicepresidència i Conselleria d'Igualtat i Polítiques Inclusives, per la qual es prorroguen tres beques per a la realització de pràctiques professionals en centres dependents de la direcció general competent en matèria de diversitat funcional. [2021/7139]  
Mitjançant l'Ordre 9/2019, de 16 d'octubre, de la Vicepresidència i Conselleria d'Igualtat i Polítiques Inclusives, es van establir les bases reguladores per a la concessió de beques per a la realització de pràctiques professionals en la direcció general amb competències en matèria de diversitat funcional (DOGV 8660, 21.10.2019).  
Mitjançant la Resolució de 21 de desembre de 2019, de la Vicepresidència i Conselleria d'Igualtat i Polítiques Inclusives, es van convocar set beques per a la realització de pràctiques professionals en centres dependents de la direcció general amb competències en matèria de diversitat funcional (DOGV 8709, 02.01.2020).  
Mitjançant la Resolució de 22 de juny de 2020, de la directora general de Diversitat Funcional i Salut Mental, es concedeixen tres beques per a la realització de pràctiques professionals en centres dependents de la direcció general amb competències en matèria de diversitat funcional (DOGV 8846, 30.06.2020).  
Així mateix, per mitjà de la Resolució de 3 de juliol de 2020, de la directora general de Diversitat Funcional i Salut Mental, s'accepten les renúncies a dues beques per a la realització de pràctiques professionals en centres dependents de la direcció general amb competències en matèria de diversitat funcional i es concedeix una beca per a una persona graduada en Treball Social i una beca com a documentalista (DOGV 8854, 10.07.2020)  
Vist que l'article 17.2 de l'esmentada Ordre 9/2019, de 16 d'octubre, estableix que: «La beca podrà ser prorrogada amb les condicions establides en l'article 5 del Decret 132/2009, de 4 de setembre, del Consell, pel qual es regula la concessió de beques, mitjançant una resolució expressa, per un període màxim de 12 mesos, sempre que hi haja crèdit adequat i suficient per als exercicis a què afecte i que el desenvolupament de l'activitat que s'estiga efectuant així ho requerisca o aconselle».  
  
Vist que hi ha consignació pressupostària amb càrrec a l'aplicació 84.50.86.269.50, codi de la línia S5231000, del pressupost de la Generalitat per a l'any 2021, així com que les tasques exercides pels becaris en l'actualitat fan aconsellable la pròrroga de les beques concedides.  
  
Per tot això, i en virtut de la competència delegada que m'atribueix la disposició addicional tercera de l'esmentada Ordre 9/2019, de 16 d'octubre, de la Vicepresidència i Conselleria d'Igualtat i Polítiques Inclusives, i d'acord, així mateix, amb el que es disposa en l'apartat tercer de la Resolució de 21 de desembre de 2019, de la Vicepresidència i Conselleria d'Igualtat i Polítiques Inclusives, per la qual es van convocar aquestes beques, resolc:  
  
Primer  
Prorrogar tres beques per a la realització de pràctiques professionals en centres dependents de la direcció general competent en matèria de diversitat funcional, que es desenvolupen en els centres de Valoració i Orientació de Discapacitat d'Alacant i de València, als becaris i becàries següents que les gaudeixen en l'actualitat:  
1. Jessica Muñoz Mendiola, amb DNI \*\*\*3120\*\*  
2. Salut Galiano Giménez, amb DNI \*\*\*9188\*\*  
3. José Sanz Cervera, amb DNI \*\*\*5199\*\*  
  
Segon  
El període de pròrroga serà d'un any, s'iniciarà amb efectes del dia 1 de juliol de 2021 i finalitzarà el 30 de juny de 2022.  
  
Tercer  
D'acord amb el que es disposa en l'article 17.3 de l'Ordre 9/2019, de 16 d'octubre, de la Vicepresidència i Conselleria d'Igualtat i Polítiques Inclusives, «la quantia de cada beca, en la corresponent pròrroga, podrà ser actualitzada amb els límits que assenyale la Llei de pressupostos de la Generalitat, sense perjudici del que dispose la resolució que la conselleria competent en matèria d'hisenda dicte per a cada any al qual afecte la pròrroga, en virtut del que s'estableix en els apartats 1 i 3 de l'article 17 i en la disposició final segona del Decret 132/2009, de 4 de setembre, del Consell, pel qual es regula la concessió de beques».  
  
Quart  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades, d'acord amb el que disposa l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la vicepresidenta i consellera d'Igualtat i Polítiques Inclusives, en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 14 de juny de 2021.- La directora general de Diversitat Funcional i Salut Mental (p. d. R 21.12.2019): Elena Albert Roberto.